[{"text_idx": "#000000", "text": "Offsite Ready \u2013 growing best practice in offsite construction\nSkills on Site (SonS) \u2013 providing on site learning for students"}, {"text_idx": "#000002", "text": "CartrefNewyddionLlwyrdrochiad ar gyfer Disgyblion Adeiladu"}, {"text_idx": "#000003", "text": "Llwyrdrochiad ar gyfer Disgyblion Adeiladu"}, {"text_idx": "#000004", "text": "Mae realiti rhithwir yn darparu offeryn defnyddiol i hyfforddi dysgwyr adeiladu ifanc. Croesawodd Coleg Sir Benfro ymweliad gan ddisgyblion Ysgol Dyffryn Taf, a gafodd y cyfle anarferol i brofi adeiladu o safbwynt rhithwir."}, {"text_idx": "#000005", "text": "Diolch i brosiect arloesol seiliedig ar dechnoleg a ariennir gan Fwrdd Hyfforddi\u2019r Diwydiant Adeiladu (CITB), gwahoddwyd disgyblion Lefel 2, sy\u2019n astudio cwrs Adeiladu a\u2019r Amgylchedd Adeiledig CBAC, i brofi, drostynt eu hunain, y feddalwedd a gynlluniwyd gan y diwydiant."}, {"text_idx": "#000006", "text": "Arweinir CONVERT gan Ganolfan Arloesi Adeiladwaith Cymru (CWIC) Prifysgol Cymru y Drindod Dewi Sant. Mae'n galluogi dysgwyr o ysgolion uwchradd, addysg bellach ac addysg uwch i gael mynediad at raglen hyfforddi sy'n helpu i wella ymgysylltiad dysgwyr a\u2019u parodrwydd i ymuno a\u0302\u2019r sector."}, {"text_idx": "#000007", "text": "Yn ystod y digwyddiad, cawsant brofi nifer o adnoddau dysgu rhithwir. Roedd y rhain yn cynnwys:"}, {"text_idx": "#000009", "text": "Mae gan yr ysgol gyswllt ag Alun Griffiths Civil Engineering and Construction, a rhoddodd Swyddog Cyswllt Cyhoeddus y cwmni, Angharad Rosser, gyflwyniad craff ar y modd y maent yn defnyddio dronau yn eu gwaith. Cyfeiriodd at y gwaith byw y maent yn ei wneud ar brosiect gwella ffordd yr A40, sy'n cysylltu'r ysgol a'r coleg."}, {"text_idx": "#000010", "text": "\u201cMae\u2019n bwysig i\u2019n ti\u0302m gwelliannau yr A40 ein bod yn gallu rhoi\u2019r cyfle i fyfyrwyr ddeall y modd y mae gwyddoniaeth, technoleg, peirianneg a mathemateg yn chwarae rhan yn y gwaith o gynllunio ac adeiladu\u2019r seilwaith yr ydym i gyd yn ei ddefnyddio bob dydd. Roeddwn yn falch iawn o allu rhoi mewnbwn ar y modd y mae technoleg yn chwarae rhan yn ein gwaith ar y prosiect, a gobeithiaf ei fod wedi darparu cyd-destun byd go iawn ar gyfer eu hastudiaethau presennol\u201d."}, {"text_idx": "#000011", "text": "Roedd ymweliad yr ysgol a\u0302 Choleg Sir Benfro yn un o\u2019r cyfleoedd cyntaf ers y pandemig i'r disgyblion brofi prosiect dysgu ymarferol unigryw y tu allan i\u2019w hamgylchedd dysgu yn yr ystafell ddosbarth. Roedd Dominic La Trobe, athro adeiladu'r ysgol, yn awyddus i sicrhau bod ei ddisgyblion yn cael cyfle i dreialu'r cyfarpar CONVERT cyn gadael yr ysgol yn ddiweddarach yn y flwyddyn.\u201dRoedd y myfyrwyr wedi mwynhau'r gweithdy CONVERT yn fawr iawn. Rhoddodd yr efelychiadau realiti rhithwir ddirnadaeth amhrisiadwy i feysydd a phroffesiynau yn y diwydiant adeiladu. Roedd y sesiynau'n galluogi'r myfyrwyr i gael profiad diogel o weithgareddau sydd, fel arall, yn rhai risg uchel, megis gweithio ar uchder a defnyddio peiriannau peryglus, a hefyd yn weithgareddau a fyddai'n hollol y tu hwnt i ddarpariaeth yr ystafell ddosbarth fel arfer,\u201d meddai Dominic."}, {"text_idx": "#000012", "text": "Disgyblion yn defnyddio'r efelychydd peiriannu pren Wood-Ed yn ddiogel!"}, {"text_idx": "#000014", "text": "\u201cMae'r prosiect CONVERT yn darparu ystod eang o gyfleoedd i ddysgwyr gael blas ar y modd y mae technoleg ddigidol yn cael ei defnyddio mewn adeiladu. Wrth i ni edrych ymlaen at gyflwyno cymwysterau sgiliau digidol newydd yr hydref hwn, mae cymryd rhan yn y prosiect hwn yn amserol iawn,\u201d meddai Julie Evans, rheolwr y prosiect."}, {"text_idx": "#000015", "text": "Mae adnoddau dysgu CONVERT ar gael i'w benthyca gan CWIC yn rhad ac am ddim. Cysylltwch a\u0302 Julie ar 01792 481273/julie.evans@uwtsd.ac.uk i gael gwybod sut y gall eich dysgwyr elwa."}, {"text_idx": "#000017", "text": "'Deall Eich Pw\u0302er' i wella sgiliau datgarboneiddio cartrefi"}, {"text_idx": "#000018", "text": "Login with your site account"}, {"text_idx": "#000020", "text": "Please sign me up for news!"}, {"text_idx": "#000021", "text": "Are you a member? Login now"}]